stanford-oval/wikipedia huggingface dataset:
Kreikkalaiset
Kulttuuri > Taide

Kreikkalaisella taiteella on pitkä ja monivaiheinen historia. Kreikkalaiset ovat vaikuttaneet kuvataiteissa, kirjallisuudessa ja esittävässä taiteessa. Lännessä antiikin Kreikan taiteella oli suuri vaikutus roomalaiseen ja myöhempään länsimaiseen taiteelliseen perintöön. Renessanssiajasta lähtien humanistinen estetiikka ja kreikkalaisen taiteen korkea tekninen taso tekivät suuren vaikutuksen eurooppalaisiin taiteilijoihin useiden sukupolvien ajan, ja kreikkalaisella klassisella perinteellä olikin keskeinen osa länsimaisessa taiteessa aina 1800-luvulle saakka. Idässä Aleksanteri Suuren valloitusten jälkeen kreikkalainen, keski­aasialainen ja intialainen kulttuuri vaikuttivat suuresti toisiinsa, ja niiden yhteisvaikutuksesta syntyneen greko­buddhalaisen taiteen vaikutus tuntui merkittävänä Japanissa saakka.
Bysanttilainen taide, joka kehittyi klassisen kreikkalaisen taiteen pohjalta ja käytti pakanallisia aiheita kristin­uskon palvelukseen, on toiminut innoituksen lähteenä monien kansojen taiteelle. Sen vaikutteet ovat havaittavissa Venetsiasta lännessä aina Kazakstaniin saakka idässä. Toisaalta kreikkalaiseen taiteeseen vaikuttivat antiikin aikana itämaiset kulttuurit ja myöhemmin roomalais­ajalta lähtien uusi ortodoksinen kristillinen uskonto, kun taas nykykreikkalainen taide on saanut voimakkaita vaikutteita uudemmasta länsimaisesta taiteesta.
Uudella ajalla merkittäviä kreikkalaisia taiteilijoita ovat olleet renessanssi­ajan taidemaalari Domínikos Theotokópoulos (”El Greco”), Panagiótis Doxarás, Nikólaos Gýzis, Nikifóros Lýtras, Giánnis Tsaroúchis, Nikos Engonopoulos, Constantine Andreou, Giánnis Kounéllis, kuvanveistäjät Leonídas Drósis, Geórgios Bonános, Giannoúlis Chalepás ja Ioánnis Avramídis, elokuvaohjaaja Dimítris Mitrópoulos, sopraanolaulaja Maria Callas, säveltäjät kuten Míkis Theodorákis, Níkos Skalkótas, Iánnis Xenákis, Mános Chatzidákis, Eléni Karaḯndrou, Yanni ja Vangelis, maailmanlaajuisesti tunnetut laulajat Nána Moúschouri ja María Farantoúri, runoilijat kuten Kostís Palamás, Dionýsios Solomós, Ángelos Sikelianós ja Giánnis Rítsos, aleksandrialainen Konstantínos Kaváfis sekä Nobelin kirjallisuus­palkinnon saaneet Giórgos Seféris ja Odysséas Elýtis. Kreikkalaisia romaanikirjailijoita ovat Aléxandros Papadiamántis ja Níkos Kazantzákis.
Tunnettuja kreikkalaisia näyttelijöitä ovat muun muassa Maríka Kotopoúli, Melína Merkoúri, Élli Lampéti, Katína Paxinoú, Dimítris Horn (Chorn), Mános Katrákis ja Eiríni Pappá. Alékos Sakellários, Michális Kakogiánnis ja Theó Angelópoulos ovat eräitä huomattavimpia ohjaajia.
Kulttuuri > Tiede

Klassisen kauden kreikkalaiset tekivät monia merkittäviä tieteellisiä keksintöjä ja laskivat perustan länsi­maiselle tieteelle muun muassa filosofian, historian ja matematiikan alalla. Kreikkalaisten akatemioiden perinnettä jatkoivat roomalais­aikana akateemiset oppilaitokset Konstantinopolissa, Antiokiassa, Aleksandriassa ja muissa kreikkalaisen oppineisuuden keskuksissa, kun taas Itä-Rooman aikainen tiede oli pääasiassa klassisen tieteen jatkoa. Kreikkalaisilla on pitkät perinteet kasvatus­tieteen (paideia) alalla. Paideia oli korkeimpia yhteis­kunnallisia arvoja kreikkalaisessa ja hellenistisessä maailmassa. Euroopan ensimmäinen laitos, jota voidaan pitää yliopistona, perustettiin 400-luvulla Konstantinopoliin, ja se toimi eri muodoissa osmanien vuonna 1453 suorittamaan Konstatntino­polin valloitukseen saakka. Konstantinopolin yliopisto oli kristityn Euroopan ensimmäinen maallinen korkeinta opetusta tarjonnut laitos, jossa teologisia aineita ei opetettu. ja mikäli yliopisto käsitetään alku­peräisessä merkityksessään opiskelijoiden yhteen­liittymäksi, samalla maailman ensimmäinen yliopisto.
Vuonna 2007 kaikista maailman maista Kreikassa kahdeksanneksi suurin osa väestöstä oli suorittanut akateemisen tutkinnon. Opiskelijoista suurempi osa oli naisia kuin miehiä. Myös diasporassa asuvat kreikkalaiset ovat aktiivisia opetuksen alalla. Sadat­tuhannet kreikkalaiset opiskelijat aloittavat opintonsa länsimaiden yliopistoissa joka vuosi, ja niiden opiskelija­luetteloissa onkin huomattavan paljon kreikkalaisia nimiä. Nykyajan kreikkalaisia ja kreikkalaistaustaisia tutkijoita ovat Dimítrios Galanós, Geórgios Papanikoláou (Papa-kokeen keksijä), Nicholas Negroponte, Constantin Carathéodory, Manólis Andrónikos, Michaíl Dertoúzos, Ioánnis ”John” Argýris, Panagiótis Kondýlis, Ioánnis ”John” Iliópoulos (joka vuonna 2007 sai Diracin palkinnon lumokvarkkia koskevista tutkimuksistaan, joilla on huomattava merkitys hiukkasfysiikan standardimallin kannalta), Iosíf ”Joseph” Sifákis (tietojen­käsittely­alan Turingin palkinnon saaja 2007), Chrístos Papadimitríou, Michális Giannakákis ja Dimítris Nanópoulos.
Genetiikka

Nykykreikkalaiset polveutuvat mykeneläisistä, mutta myös myöhemmät muuttoaallot Kreikan alueelle ovat vaikuttaneet kreikkalaisiin. Muita balkanilaisia geneettisesti lähellä olevat mannerkreikkalaiset ovat erotettavissa saaristokreikkalaisista, kuten kreetalaisista ja dodekanesialaisista, jotka puolestaan ovat läheisempiä eteläitalialaisten kanssa ja kantavat jossain määrin enemmän myös Lähi-idälle tyypillistä perimää. Suurimmalta osin sekä manner- että saaristokreikkalaisten perimä on kuitenkin samanlaisista lähteistä. Kyproslaisilla esiintyy eurooppalaista valtavirtaa vastaavaa komponenttia vähiten, ja he ovat verrattain lähellä Levantin väestöä.
Aiheesta muualla

Kuvia tai muita tiedostoja aiheesta Kreikkalaiset Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Greeks
Oletettu ”esikreikkalaisten” asuma-alue 3. vuosituhannella ennen ajanlaskumme alkua bulgarialaisen kielitieteilijän Vladimir I. Georgievin mukaan.
Hopliittisotureita. Yksityiskohta attikalaisesta maljakkomaalauksesta noin 560–550 eaa. Louvre, Pariisi.
Suurimmat hellenistiset valtakunnat: Ptolemaiosten Egypti (tummansininen) ja Seleukidien valtakunta (keltainen).
Kleopatra VII:n rintakuva. Altes Museum, Berliini.
Kreikkalaista kauppiasta esittävä Cesare Vecellion kaiverrus 1500-luvulta.
Kreikkalaisen 1700-luvun lopulla ja 1800-luvun alussa ilmestyneen Hermes o Logios -lehden kansi.
Antiikin ajan manner-Kreikka ja sen läheisyydessä sijainneet ”barbaariset” maat.
Hieronymus Wolf, 1500-luvun saksalainen historioitsija. Tutustuttuaan Laonikos Khalkokondyleen teoksiin hän alkoi käyttää keskiaikaisesta Itä-Rooman keisarikunnasta nimitystä Bysantti erottaakseen sen antiikin Rooman valtakunnasta.
Perhettä esittävä reliefi ateenalaisessa hautamuistomerkissä. Kansallinen arkeologinen museo, Ateena.
Zach Galifianakis, sukuperältään kreikkalais­taustainen yhdys­valtalainen stand-up -koomikko ja näyttelijä.
Kreikkalaiset siirtokunnat antiikin aikana.
Kreikkalaisten diaspora 1900-luvulla.
Avioliittoa ja perhe-elämää esittävä seinämaalaus Konstantinopolissa.
Antiikin kreikkalainen ostrakon, jossa on Kimonin nimi. Antiikin Agoran museo, Ateena.
El Grecon Neitsyen taivaaseenottaminen (1577–1579).
Aristarkhos Samoslainen 200-luvulla eaa. oli ensimmäinen, jonka tiedetään
ehdottaneen aurinkokeskistä järjestelmää.
Käännös suomeksi
C. J. McCollum

| C>  J. McCollum |
| --- | --- |
 McCollum vuonna 2012.
Henkilötiedot
Koko nimi:  Christian James McCollum
Syntynyt: 19. syyskuuta 1991 (ikä 33) Canton, Ohio, Yhdysvallat
Kansalaisuus:   Yhdysvallat
Koripalloilija
Lempinimi:  C. J.
Pelipaikka:  heittävä takamies pelintekijä
Pituus:  193 cm
Paino:  91 kg
Nyk. joukkue:  New Orleans Pelicans
Sarja:  NBA
NBA-varaus:  10. varaus 2013 (Portland Trail Blazers)
Pelaajaura
Yliopistojoukkueet
2009–2013:  Lehigh’n yliopisto
Seurajoukkueet
2013– 2014:   Portland Trail Blazers →  Idaho Stampede
Christian James ”C. J.” McCollum (s. 19. syyskuuta 1991 Canton, Ohio) on yhdysvaltalainen koripalloilija, joka edustaa NBA-seura New Orleans Pelicansia. Pelipaikaltaan 193-senttinen ja 91-kiloinen McCollum on heittävä takamies tai pelintekijä.
Ura > Yliopistotaso

McCollum edusti yliopistotasolla Lehigh’n yliopiston joukkuetta, jonka paidassa hänet valittiin kahdesti yliopistosarjan vuoden pelaajaksi, vuosina 2010 ja 2012. Hänet valittiin myös kolmesti sarjan tähdistöjoukkueeseen, vuosina 2010, 2011 ja 2012.
Ura > NBA

Portland Trail Blazers varasi hänet numerolla kymmenen vuoden 2013 NBA:n varaustilaisuudessa. Tammikuussa 2014 McCollum siirtyi NBA Development Leaguen Idaho Stampedeen, jossa hän pelasi vain muutaman päivän ennen paluutaan Portlandiin. Hän debytoi NBA:ssa 8. tammikuuta 2014 Orlando Magicia vastaan. Ensimmäisellä kaudellaan McCollum teki 38 pelissä 201 pistettä pistekeskiarvon ollessa 5,3. Kaudella 2014-2015 McCollum pelasi 62 ottelussa tehden 424 pistettä. Pistekeskiarvo oli 6,8.
Kaudella 2015–2016 McCollum valittiin NBA:n kehittyneimmäksi pelaajaksi.
Muuta

Myös McCollumin isoveli Errick McCollum on ammattilaiskoripalloilija. Kaudella 2018-2019 Errick McCollum pelaa Venäjällä UNIKS Kazanissa.
McCollum on kiinnostunut journalismista ja on kirjoittanut NBA:sta monelle eri nettisivulle. Hänellä on myös podcast nimeltään "Pull Up with CJ McCollum".
Callum Wilson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Callum Eddie Graham Wilson
Syntymäaika: 27. helmikuuta 1992
Syntymäpaikka: Coventry, Englanti
Pelipaikka: hyökkääjä
Pituus: 180 cm
Paino: 66 kg 
Seura
Seura:  Newcastle United
Pelinumero: 9
Junioriseurat
0000–2009: Coventry City
Seurat
| Vuodet | Seura | O | (M) |
| 2009–2014 | Coventry City | 49 | (22) |
| 2010–2011 | →  Kettering Town | 17 | (1) |
| 2011 | →  Tamworth | 3 | (1) |
| 2014–2020 | Bournemouth | 171 | (61) |
| 2020– | Newcastle United | 95 | (47) |
Maajoukkue
| 2014 |  Englanti U21 | 1 | (0) |
| 2018– |  Englanti | 9 | (2) |
 Seurajoukkueuran tilastot kattavat vain kansalliset sarjat, päivitetty 6. kesäkuuta 2024.  Maajoukkueuran tilastot päivitetty 6. kesäkuuta 2024.
Callum Eddie Graham Wilson (s. 27. helmikuuta 1992 Coventry) on englantilainen jalkapalloilija, joka edustaa Valioliigassa pelaavaa Newcastle Unitedia. Molempijalkainen Wilson on pelipaikaltaan hyökkääjä.
Ura > Seurajoukkueura

Wilson aloitti uransa kotikaupunkinsa Coventry Cityssä. Hän pelasi seuran ykkösjoukkueessa 55 ottelua vuosina 2009–2014 tehden 23 maalia toiseksi ja kolmanneksi korkeimmilla sarjatasoilla sekä cupeissa. Vuosina 2010–2011 hän oli lainalla Kettering Townissa ja vuonna 2011 Tamworth FC:ssä.
Heinäkuussa 2014 Wilson siirtyi Mestaruussarjan AFC Bournemouthiin. Wilson teki kauden 2014–2015 aikana 45 pelissä 20 maalia ja oli mukana voittamassa mestaruutta ja nousemassa Valioliigaan. Hän teki pääsarjadebyyttinsä elokuussa 2015 Aston Villaa vastaan. Kolmannessa valioliigaottelussaan West Ham Unitedia vastaan Wilson viimeisteli hattutempun. Hän pelasi Valioliigassa Bournemouthin joukkueessa viisi kautta. Parhaiten hän onnistui maalinteossa kaudella 2018–2019, jolloin hän teki 30 liigaottelussa 14 maalia ja oli joukkueensa paras maalintekijä.
Bournemouthin pudottua Valioliigasta Wilson siirtyi syyskuussa 2020 Newcastle Unitediin. Ensimmäisellä kaudellaan uudessa seurassa hän pelasi 26 valioliigaottelua ja teki niissä 12 maalia, millä hän oli joukkueensa paras maalintekijä. Kaudella 2021–2022 hän pelasi 18 valioliigaottelua ja teki niissä kahdeksan maalia. Kaudella 2022–2023 hän teki 18 maalia pelaamissaan 31 valioliigaottelussa. Kaudella 2023–2024 hän kärsi useista loukkaantumisista. Hän pelasi Valioliigassa 20 ottelua, joista yhdeksän avauskokoonpanossa, ja teki yhdeksän maalia. Mestarien liigassa hän pelasi neljä ottelua.
Ura > Maajoukkueura

Wilson pelasi Englannin alle 21-vuotiaiden maajoukkueessa yhden ottelun vuonna 2014. Hän pelasi ensimmäisen kerran Englannin A-maajoukkueessa marraskuussa 2018 ystävyysottelussa Yhdysvaltoja vastaan ja teki ottelussa maalin. Vuonna 2019 hän pääsi vaihtopelaajana kentälle kolmessa maaottelussa. Hän palasi maajoukkueeseen MM-kilpailuihin 2022, ja siellä hän pääsi vaihdosta kentälle alkulohko-otteluissa Irania ja Walesia vastaan. Iran-ottelussa hän syötti joukkueensa kuudennen maalin. Hän teki maalin EM-karsintaottelussa Maltaa vastaan kesäkuussa 2023. Kaikkiaan hän on kesäkuuhun 2024 mennessä pelannut yhdeksän maaottelua, mutta ollut vain kerran avauskokoonpanossa.
Saavutukset

AFC Bournemouth
Englannin mestaruussarjan mestaruus 2014–2015
A. J. Slaughter

| A>  J. Slaughter |
| --- | --- |
 Slaughter vuoden 2015 EM-kilpailuissa.
Henkilötiedot
Koko nimi:  Anthony Darrell Slaughter Jr.
Syntynyt: 3. elokuuta 1987 Louisville, Kentucky, Yhdysvallat
Kansalaisuus:   Puola    Yhdysvallat
Koripalloilija
Lempinimi:  A. J.
Pelipaikka:  heittävä takamies
Pituus:  191 senttimetriä
Paino:  80 kilogrammaa
Nyk. joukkue:  Banvit BK
Sarja:  Turkin koripalloliiga
NBA-varaus:  ei varattu
Pelaajaura
Yliopistojoukkueet
2006-2010:  Länsi-Kentucky
Seurajoukkueet
2010-2011 2011-2012 2012-2013 2013-2014 2014-2015 2015-:   Pallacanestro Biella  Belfius Mons-Hainaut  Cholet Basket  Élan Chalon  Panathinaikos  Banvit
Maajoukkueet
2015-:   Puola
Aiheesta muualla
FIBA
Anthony Darrell ”A. J.” Slaughter Jr. (s. 3. elokuuta 1987 Louisville, Kentucky) on yhdysvaltalais–puolalainen koripalloilija, joka edustaa Turkin koripalloliigan Banvit BK:ta ja Puolan koripallomaajoukkuetta. Pelipaikaltaan 191-senttinen ja 80-kiloinen Slaughter on heittävä takamies.
Ura > Seurajoukkueura

NBA-varaukseton Slaughter siirtyi yliopistovuosien jälkeen Eurooppaan ja italialaiseen Pallacanestro Biellaan, jota hän edusti kauden 2010–2011. Seuraavan kauden hän pelasi ranskalaisessa Belfius Mons-Hainautissa. Kaudet 2012–2013 ja 2013–2014 kuluivat myös Ranskassa, Cholet Basketissa ja Élan Chalonissa. Kaudella 2013–2014 hänet valittiin Ranskan liigan tähdistöön.
Kauden 2014–2015 Slaughter pelasi Kreikan A1 Ethnikin Panathinaikos BC:ssä, jossa hän voitti Kreikan cupin. Heinäkuussa 2015 Slaughter siirtyi Turkin koripalloliigan Banvit BK:hon.
Ura > Maajoukkueura

Slaughter sai vuonna 2015 Puolan kansalaisuuden. Hän edusti maata vuoden 2015 EM-kilpailuissa.
Aiheesta muualla

Kuvia tai muita tiedostoja aiheesta A. J. Slaughter Wikimedia Commonsissa
| --- | --- |
Auktoriteettitunnisteet: Henkilöt :  Yle
IIT Dharwad

| IIT Dharwad> Indian Institute of Technology Dharwad |
| --- | --- |
 IIT Dharwadin pysyvää kampusta.
Perustettu:  2016
Tyyppi:  julkinen
Opiskelijoita:  1 075 (2024)
Sijainti:  Dharwad, Karnataka  Intia (15.4870°N, 74.9347°E)
Kampus:  Chikkamalligawad
Sivusto:  iitdh.ac.in
IIT Dharwad (engl. Indian Institute of Technology Dharwad, suom. Intian teknillinen korkeakoulu Dharwadissa, lyhennys myös IITdh) on  Intian Karnatakan osavaltion Dharwadissa toimiva julkinen, kooltaan pieni teknillinen korkeakoulu. IIT Dharwadin alkuvuosien tilapäistiloja seurannut uusi, pysyvä kampus sijaitsee noin 9 kilometriä Dharwadin keskustasta luoteeseen.
IIT Dharwadin lukeutuu ikäjärjestyksessä kaikkein nuorimpiin Intian nykyään 23 Intian teknillisen korkeakoulun (engl. Indian Institutes of Technology, IITs) ryhmään kuuluvista korkeakouluista. Se käynnistettiin vuonna 2016 IIT Bombayn avustuksella. Aluksi opetustarjontaan kuului vain kolmen koulutusohjelman alempaan korkeakoulututkintoon (B. Tech.) johtava opetus: koneinsinöörin, sähköinsinöörin sekä tietotekniikan insinöörin opinnot. Vuoteen 2024 mennessä koulutusalatarjontaa on lisätty, maisteri- ja tohtoriopinnot ovat tulleet mahdollisiksi.
IIT Dharwad on kasvava korkeakoulu. Sen opiskelijamääräksi ilmoitettiin 1 075 (2024). Noin 20 prosenttia opiskelijoista on naisia. Vielä lukuvuonna 2022-2023 IIT Dharwadussa oli yhteensä 740 opiskelijaa.
Aiheesta muualla

Kuvia tai muita tiedostoja aiheesta IIT Dharwad Wikimedia Commonsissa
| --- | --- |
Auktoriteettitunnisteet :  ISNI
Balázs Sebők

| Balázs Sebők |
| --- | --- |

Henkilötiedot
Syntynyt: 14. joulukuuta 1994 (ikä 30) Budapest, Unkari
Kansalaisuus:   Unkari
Jääkiekkoilija
Lempinimi:  Balu
Pelipaikka:  keskushyökkääjä
Maila:  vasen
Pituus:  186 cm
Paino:  88 kg
Seura
Seura:  Fehérvár AV19
Sarja:  ICEHL
Pelaajaura
Pääsarjaura:  2015–
Aik. seurat:  Hokki (Mestis) KalPa (SML) Ilves (SML) Iserlohn Roosters (DEL)
Balázs Sebők (s. 14. joulukuuta 1994 Budapest, Unkari) on unkarilainen jääkiekkoilija, joka pelaa monikansallisen ICE Hockey Leaguen unkarilaisjoukkue Fehérvár AV19:ssa. Hän on pelipaikaltaan keskushyökkääjä, mutta Sebők osaa pelata myös laidassa. Unkaria hän on edustanut muun muassa kahdessa MM-turnauksessa sekä neljä kertaa 1. divisioonan MM-kilpailuissa.
Ura > Maajoukkueura

Sebők pelasi alle 18-vuotiaiden I-divisioonan MM-kilpailuissa vuonna 2011 ja IB-divisioonan MM-kilpailuissa vuonna 2012, joista ensimmäisessä turnauksessa hän toimi Unkarin varakapteenina.
Sebők pelasi myös alle 20-vuotiaiden II-divisioonan MM-kilpailuissa vuonna 2011 ja IIA-divisioonan MM-kilpailuissa vuonna 2014. Ensimmäinen turnaus päättyi B-lohkon hopeaan ja jälkimmäinen kultaan sekä sarjanousuun IB-divisioonaan.
Sebők teki maajoukkuedebyyttinsä Euro Ice Hockey Challengessa 6. helmikuuta 2014 Valko-Venäjää vastaan. Maalitilinsä hän avasi kahdella osumalla IA-divisioonan MM-kilpailuissa 24. huhtikuuta Itävaltaa vastaan.
Sebők pelasi IA-divisioonan MM-kilpailuissa vuosina 2014, 2015, 2018 ja 2022. Vuosien 2015 ja 2022 turnaukset päättyivät hopeaan sekä sarjanousuun A-sarjaan. Vuoden 2018 turnauksessa hän oli Unkarin paras pistemies ja maalintekijä tehoilla 3+2=5. Sebők valittiin turnauksen tähdistökentälliseen.
Sebők edusti Unkaria MM-kilpailuissa vuosina 2016 ja 2023. Ensimmäisessä turnauksessa alkulohkon ottelussa Valko-Venäjää vastaan hän teki Unkarin 5–2-voittoon päättyneen ottelun ratkaisumaalin. Sebőkin voittomaali oli historiallinen, sillä Unkari voitti ensimmäisen ottelunsa MM-kisojen pääsarjatasolla 77 vuoteen. Vuoden 2023 turnauksessa hän jakoi joukkueen sisäisen piste- ja syöttöpörssin voiton István Bartalisin kanssa tehoilla 1+4=5. Sebők valittiin Ranskaa vastaan pelatun ottelun päätteeksi Unkarin ottelun parhaaksi pelaajaksi.
Sebők pelasi myös Milanon olympiakisojen 2026 karsinnoissa. Hänet valittiin Unkarin joukkueeseen myös sekä Pyeongchangin olympiakisojen 2018 että Pekingin olympiakisojen 2022 karsintoihin. Sebők kuitenkin loukkaantui jo ennen ensimmäistä turnausta ja joutui viikoiksi sivuun alavartalovamman vuoksi. Myös Pekingin karsinnat häneltä jäi väliin loukkaantumisen vuoksi. Yhteensä Sebők on pelannut 69 maaottelua tehopistein 12+24=36.
Muuta

Sebők puhuu sujuvaa suomea.
Jään sun viereen

| ”Jään sun viereen” Yö |
| --- | --- | --- |

Singlen tiedot
 Albumilta: Hyvässä ja pahassa
 Äänitetty : touko–kesäkuu 2014, Headline Studio ja Deerhouse Studio, Tampere
 Julkaistu: 29. elokuuta 2014
 Formaatti: digitaalinen lataus
 Tuottaja(t): Mikko Kangasjärvi ja Jari Latomaa
 Tyylilaji: suomirock
 Levy-yhtiö: Ratas Music Group
Yön muut singlet
| ”Hyvässä ja pahassa” 2014 | ”Jään sun viereen” 2014 | ”Tahroja paperilla” 2015 |
”Jään sun viereen” on elokuussa 2014 ilmestynyt Yön single, jolla Olli Lindholmin kanssa duetoi Stina Girs. Se on toinen single lokakuussa 2014 julkaistulta albumilta Hyvässä ja pahassa. Single tuli myyntiin pelkästään digitaalisessa muodossa. Kappale on alun perin nimeltään ”Snedsteg”, jonka suomenruotsalainen Kometfabriken levytti vuonna 2005. Alkuperäisversion toisena laulajana on ruotsalainen Sara Löfgren.
Kappaleet

Jään sun viereen – 4.22 (säv. Jimmy Westerlund, san. Mikko Karjalainen)
Kokoonpano

Olli Lindholm – laulu
Stina Girs – laulu
Daffy Terävä – kitara
Jukka Lewis – basso
Ari Toikka – rummut
Mikko Kangasjärvi – kosketinsoittimet, piano
Jari Latomaa − kosketinsoittimet, taustalaulu
Arttu Saarijärvi

| Arttu Saarijärvi> Henkilötiedot |
| --- | --- |
Koko nimi:  Arttu Saarijärvi
Syntynyt: 7. elokuuta 1996 (ikä 28) Lahti, Suomi
Kansalaisuus:   Suomi
Koripalloilija
Pelipaikka:  Heittävä takamies/ Pieni laitahyökkääjä
Pituus:  200 cm
Paino:  83 kg
Nyk. joukkue:  Kouvot
Sarja:  Korisliiga
Pelaajaura
Seurajoukkueet
2014–2015 2015–2019 2019–:  Namika Lahti Kouvot Lahti Basketball
Aiheesta muualla
FIBA
Arttu Saarijärvi (s. 7. elokuuta 1996 Lahti) on suomalainen koripalloilija. Pelipaikaltaan heittävänä takamiehenä tai pienenä laitahyökkääjänä pelaava Saarijärvi edustaa Korisliigassa pelaavaa Kouvoja. Hän on Namika Lahden kasvatti ja edusti seuraa aikaisemmin myös Korisliigassa.
Pelaajaura > Nuoruus ja Namika Lahti

Synnyinkaupunkinsa Namika Lahden kasvatti Saarijärvi nousi seuransa B-juniorien SM-joukkueeseen kausiksi 2010–2011 ja 2011–2012. Jälkimmäisellä kaudella joukkue voitti ikäluokan Suomen mestaruuden. Seuraavat kolme kautta, vuodet 2012–2015, Saarijärvi pelasi Namikan A-juniorien SM-sarjajoukkueessa. Lahtelaisen viimeinen kausi nuortensarjoissa oli menestyksekäs: hän pelasi koko kausi huomioiden 31 ja puoli minuuttia ottelua kohden, heitti kahden pisteen heittonsa 61,6 prosentin tarkkuudella, antoi 3,0 syöttöä ja teki 18,3 pistettä ottelua kohden. Joukkue voitti ikäluokan Suomen mestaruuden. Namikan ikäluokkaa, jossa Saarijärvi pelasi, on kutsuttu poikkeuksellisen lupaavaksi. Maaotteluita Saarijärvi pelasi B-nuorissa kolme ja A-nuorissa 14 kappaletta. Kaudella 2014–2015 Saarijärvi nousi myös seuransa miesten edustusjoukkueeseen. Hän debytoi Korisliigassa 1. lokakuuta 2014 ilman pisteitä. Yhteensä Saarijärvi pelasi Korisliigassa kaudella 2014–2015 23 ottelussa keskimäärin kolme ja puoli minuuttia ottelua kohden. Hänen ottelukohtaiset keskiarvonsa runkosarjassa olivat 1,0 pistettä ja 0,4 levypalloa per ottelu. Namika sijoittui runkosarjassa seitsemänneksi ja kohtasi Joensuun Katajan, jolle se taipui 3–2-otteluvoitoin. Saarijärvi pelasi pudotuspeleissä kahdessa ottelussa muttei tehnyt pisteitä.
Pelaajaura > Kouvot

Hieman Namikan kauden päättymisen jälkeen toukokuussa 2015 Saarijärvi ja Kouvot tekivät kolmivuotisen sopimuksen. Heti ensimmäisellä kaudella Kouvot voitti Suomen mestaruuden. Viimeisellä kaudella Kouvoissa 2018–2019 joukkue eteni aina finaaleihin asti, mutta päätyi hopeasijalle.
Saarijärvi valittiin Suomen alle 20-vuotiaiden kisajoukkueeseen vuoden 2016 EM-kotikisoihin.
Pelityyli ja ominaisuudet

Kouvojen päävalmentaja Jyri Lehtonen arvioi Saarijärven tämän siirryttyä seuraan pelipaikoilleen tarpeeksi suurikokoiseksi ja urheilulliseksi pelaajaksi. Puolustuksessa hän pelaa pääasiassa 2- ja 3-paikkojen pelaajia vastaan. Nuoruudestaan johtuen Saarijärvi tarvitsee Lehtosen mukaan huipputasolle lisää voimaa ja itseluottamusta.
Aiheesta muualla

Arttu Saarijarvi basketball profile eurobasket.com (englanniksi)
Kouvot – Korisliiga 2020–2021
Knihtinen |
 Nyman |
 Kaukiainen |
 Toikkanen |
 Storgård |
 Permanto |
 Syrjämäki |
Valmentaja Oja
| --- | --- |
Auktoriteettitunnisteet: Henkilöt :  Yle
Frans Henrik Kockum vanhempi

Frans Henrik Kockum
Frans Henrik Kockum (27. syyskuuta 1802 Malmö – 12. helmikuuta 1875 Malmö) oli ruotsalainen teollisuusyrittäjä. Hän perusti Malmöhön vuonna 1840 konepaja Kockums Mekaniska Verkstads AB:n. Nykyisin se on saksalaisomisteinen meriteollisuusalan yritys Kockums AB. Vuonna 1849 hän perusti Kallingeen Kockums Jernverks AB:n, joka tuotti rautaa, terästä ja liesiä.
Scimitar-luokka

| Scimitar-luokka |
| --- | --- |


Tekniset tiedot
Uppouma:  24 t
Pituus:  16 m
Leveys:  3,1 m
Syväys:  1,2 m
Koneteho:  2-akselinen, 2 × MAN 2480LXE -dieselmoottoria
Nopeus:  32 solmua
Miehistöä:  7, joista 1 upseeri
Aseistus
Meritorjunta:  2 × GPMG-konekivääriä
Scimitar-luokka on Britannian kuninkaallisen laivaston kahden partioveneen muodostama alusluokka.
Alukset

Halmaticin vuonna 1988 valmistamat alukset olivat aluksi antiterrorismi tehtävissä Pohjois-Irlannissa Lough Neaghissa. Ne poistettiin käytöstä 2002 tarkastettaessa laivaston tehtäviä alueella. Alukset siirrettiin syyskuussa 2002 Gibraltarille, missä ne liitettiin Gibraltarin laivueeseen. Ne korvasivat koulutuksen päätyttyä aiemmat HMS Trumpeterin ja HMS Rangerin.
Alukset otettiin palvelukseen 31. tammikuuta 2003.
| Nimi | Valmistaja | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Scimitar (ex- Grey Fox) | Halmatic |  |  | 31. tammikuuta 2003 |  |
| HMS Sabre (ex- Grey Wolf) | Halmatic |  |  | 31. tammikuuta 2003 |  |